อาเอสเอ็มเอล โฮลดิง

อาเอสเอ็มเอล โฮลดิง (ดัตช์: ASML Holding N.V.) เป็นบริษัทสัญชาติดัตช์ผู้ผลิตระบบลิโทกราฟีแบบใช้แสง (photolithography) ที่ใหญ่ที่สุดในโลก อันเป็นเทคโนโลยีหลักในการสร้างวงจรไมโครอิเล็กทรอนิกส์ในปัจจุบัน สำนักงานใหญ่ของบริษัทตั้งอยู่ที่เมืองเฟลด์โฮเฟิน ประเทศเนเธอร์แลนด์ มีศูนย์วิจัย พัฒนา สร้าง และประกอบตั้งอยู่ใกล้เคียงกัน มีสำนักงานย่อยกระจายออกไปใน 16 ประเทศทั่วโลก จดทะเบียนในตลาดหลักทรัพย์อัมสเตอร์ดัมและตลาดหลักทรัพย์แนสแด็ก ในชื่อ ASML บริษัทก่อตั้งขึ้นเมื่อปี ค.ศ. 1984 โดยเป็นการร่วมทุนกันระหว่างบริษัท ASM International กับฟิลิปส์ ปัจจุบันเป็นบริษัทมหาชนโดยฟิลิปส์ถือหุ้นอยู่เพียงเล็กน้อย อ้างอิง